
Készült Tengelic Község Önkormányzata Képviselő-testületének 2026. szeptember 15-én megtartott üléséről.

Készült Tengelic Község Önkormányzata Képviselő-testületének 2026. szeptember 15-én megtartott üléséről.

Az ülés helye: Polgármesteri Hivatal - ülésterem

Jelen vannak:

Gáncs István



polgármester

Kajsza Béla



alpolgármester




Budaváriné Balogh Boglárka

képviselő




Csákvári Károly


képviselő

Gáncs Tamás József


képviselő




Major Zalán



képviselő


Szijártó József



képviselő
Tanácskozási joggal jelen levő meghívottak:




Tolnai Lászlóné


jegyző




Barabás Ildikó



gazdálkodási ügyintéző




Budavári József


Tengelici Polgárőr és Önkéntes








Tűzoltó Egyesület képviselője




Székely Aranka


főigazgató
Gáncs István polgármester köszönti a megjelenteket. Megállapítja, hogy az ülés határozatképes, mivel 7 fő képviselő-testületi tag jelen van. Az ülést megnyitja, és a továbbiakban vezeti.

Gáncs István polgármester: Tisztelettel köszöntöm jegyző asszonyt, alpolgármester urat, képviselő-társaimat, főigazgató asszonyt és kolléganőmet. 

Az egyebek napirendi pontban, majd több dologról szeretnék tájékoztatást adni, illetve lesznek olyan témák melyekben döntést is kell hozni. 

Napirend előtt: 

Jelentés a lejárt határidejű határozatok végrehajtásáról, az előző ülést követően tett intézkedésekről
Előterjesztő: Gáncs István polgármester

Gáncs István polgármester: 
· 77/2026. A képviselő-testület hozzájárult, hogy Oberländer Tamással az önkormányzat tulajdonában lévő tengelici 995 hrsz-ú beépítetlen terület művelésű ingatlanra megkötött bérleti szerződés közös megegyezéssel megszüntetésre kerüljön 2026. augusztus 31. napjával. A felek a megszüntetésről szóló megállapodást aláírták, az ingatlan újbóli bérbe adásáról szóló felhívást a honlapon és a Tengelici Hírmondóban közzé tettük.

· 78/2026. A képviselő-testület úgy döntött, hogy az önkormányzat hivatalos honlapjának folyamatos karbantartására, frissítésére a Men-Te Trió Folklór Közvetítő és Szolgáltató Bt-vel (székhely: Szekszárd Alkotmány u. 10.) 2026. szeptember l-jétől 2028. augusztus 31-ig tartó időszakra újra vállalkozási szerződést köt, havi 78.000.-Ft vállalkozási díj ellenében. A szerződés aláírása folyamatban van.
· 79/2026. A képviselő-testület elfogadta Fehér János EV. árajánlatát a Tengelic, Kossuth L. u. 4. szám alatt lévő irodaház előtti járdaszakasz felújítási munkáinak elvégzésére bruttó 3.300.413.-Ft vállalkozási díj ellenében, s ehhez a képviselő-testület biztosítja a pénzügyi fedezetet az Önkormányzat 2026. évi költségvetése általános célú tartaléka előirányzatának terhére. A vállalkozási szerződés aláírásra került, a munkálatok szeptember 14-én kezdődnek.
· 80/2026. A képviselő-testület elfogadta Fehér János EV. árajánlatát a Rákóczi Ferenc utcában 33 méter hosszúságú járdaszakasz felújítási munkáinak elvégzésére bruttó 1.742.618.-Ft vállalkozási díj ellenében., s ehhez a képviselő-testület biztosítja a pénzügyi fedezetet az Önkormányzat 2026. évi költségvetése általános célú tartaléka előirányzatának terhére. A vállalkozási szerződés aláírásra került, a munkálatok szeptember 14-én kezdődnek.

Mivel kérdés, hozzászólás nem volt, a polgármester szavazásra bocsátja a lejárt határidejű határozatokról szóló jelentést. A szavazás eredményeként megállapítja, hogy a képviselő-testület 7 igen szavazattal, nem szavazat és tartózkodás nélkül a jelentést elfogadta.

Tengelic Község Önkormányzata

81/2026. (IX.15.) számú Képviselő-testületi határozata

Tengelic Község Önkormányzata Képviselő-testülete a polgármesternek a 77/2026., 78/2026., 79/2026., és a 80/2026. számú lejárt határidejű határozatok végrehajtásáról szóló jelentést elfogadja.

Beszámoló a polgármesterre és a jegyzőre átruházott hatáskörben hozott döntéséről:
Előterjesztő: Gáncs István polgármester

Gáncs István polgármester: 
· Polgármester döntései az elmúlt képviselő-testületi ülés óta:
SZMSZ 7.§ (4) bekezdés a) pontja alapján:
2026. augusztus hónapban szerződéskötés 130.000.000.-Ft szabad pénzeszköz egy hónapra betétként történő lekötéséről a számlavezető pénzintézetnél az MBH Bank Nyrt-nél. 
· Jegyző döntései az elmúlt képviselő-testületi ülés óta: nem volt
Mivel kérdés, hozzászólás nem volt, a polgármester szavazásra bocsátja az átruházott hatáskörben hozott döntésekről szóló beszámolót. A szavazás eredményeként megállapítja, hogy a képviselő-testület 7 igen szavazattal, tartózkodás és nem szavazat nélkül a beszámolót elfogadta.

Tengelic Község Önkormányzata
82/2026. (IX.15.) számú Képviselő-testületi határozata
Tengelic Község Önkormányzata Képviselő-testülete elfogadta a polgármester átruházott hatáskörben hozott döntéséről szóló beszámolót.

A polgármester a napirendre az alábbi javaslatot teszi:
Napirendi javaslat:
Előterjesztő:
1./ Az önkormányzat 2026. évi költségvetéséről szóló 1/2026.(II.12.) 
Gáncs István

     önkormányzati rendelet módosítása
polgármester

2./ Tájékoztató az önkormányzat 2026. évi I. félévi gazdálkodásáról
Gáncs István


polgármester

3./ Beszámoló a Tengelici Mézeskalács Óvoda és Mini Bölcsőde 2025/2026. 
Székely Aranka

     nevelési év tevékenységéről
főigazgató

4./ A Tengelici Mézeskalács Óvoda és Mini Bölcsőde 2026/2027. nevelési év 
Székely Aranka

      munkatervének véleményezése
főigazgató

5./ A Tengelici Mézeskalács Óvoda Pedagógiai Programjának módosítása
Székely Aranka


főigazgató

6./ Óvodába járó SNI-s gyermekek ellátására gyógypedagógusok megbízása
Gáncs István


polgármester

7./ Tájékoztató a polgármester szabadságáról
Gáncs István


polgármester

8./ Egyebek
Gáncs István


polgármester

9./ Bejelentések, kérdések, interpellációk
Gáncs István


polgármester

Mivel kérdés, hozzászólás nincs, a polgármester szavazásra bocsátja a napirendi javaslatot. A szavazás eredményeként megállapítja, hogy a képviselő-testület 7 igen szavazattal, nem szavazat és tartózkodás nélkül a napirendi pontok tárgyalását elfogadta.

Napirend tárgyalása: 

1./ Az önkormányzat 2026. évi költségvetéséről szóló 1/2026.(II.12.) önkormányzati rendelet módosítása

Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden testületi tag megkapta. 

A napirendi pontot a pénzügyi és a szociális bizottság tárgyalta és elfogadásra javasolta. 

Megkérem Barabás Ildikó gazdálkodási ügyintézőt ismertesse a napirendi pontot.

Barabás Ildikó gazdálkodási ügyintéző: Ez a második módosítása az idei költségvetésnek, mely 
1 972 232 Ft előirányzat csökkenést eredményez. A következő tételekből adódik össze:

Az óvodapedagógusok béremelésére kaptunk még 259 000 Ft-ot. 2026. január 1-jéig visszamenőleges hatállyal ez 0,4 %-os béremelést jelent. 
Az Államkincstár a 2026. évi 6. havi nettó finanszírozás keretén belül levonta önkormányzatunktól a helyi iparűzési adótöbblet miatt befizetendő összeget a 2025. évi beszámoló alapján, mely 1 378 595 Ft.

Az országgyűlési választás elszámolása megtörtént, mely alapján 375 799 Ft visszafizetési kötelezettségünk keletkezett. 

A 2025. évi beszámoló elfogadása után a pénzmaradványok is korrekciózásra kerültek. A két intézménynél 580 301 Ft-tal túlteljesült az összeg a tervezetthez képest. Az önkormányzatnál viszont 3 814 339 Ft-tal csökkentenünk kellett a főösszeget. 

A kiadási oldalon azok a korábban meghozott döntések kerültek átvezetésre a költségvetésben, melyeket a testület elfogadott. Illetve még egy tétel. A Paksi Kistérségi Központ megküldte az elszámolását, mely alapján 1 368 306 Ft-ot kellett még fizessünk nekik. 
A bevételi és kiadási főösszegünk 683 427 220 Ft-ra változik. 
Gáncs István polgármester: Köszönöm szépen. Javasolom a rendelet-tervezet elfogadását.

Mivel más kérdés, hozzászólás nincs, így a polgármester szavazásra bocsátja a rendelet-tervezetet. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő rendeletet alkotta:

6/2026.(IX.16.) önkormányzati rendelet

Tengelic Község Önkormányzata Képviselő-testülete 7 igen szavazattal, nem szavazat és tartózkodás nélkül megalkotta az önkormányzat 2026. évi költségvetéséről szóló 1/2026.(II.12.) önkormányzati rendelet módosításáról szóló 6/2026.(IX.16.) önkormányzati rendeletet.
2./ Tájékoztató az önkormányzat 2026. évi I. félévi gazdálkodásáról

Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden testületi tag megkapta. 

A napirendi pontot a pénzügyi bizottság tárgyalta és elfogadásra javasolta. 

Megkérem Barabás Ildikó gazdálkodási ügyintézőt ismertesse a napirendi pontot.

Barabás Ildikó gazdálkodási ügyintéző: Az első félévben a bevételi és a kiadási összegek eltérően teljesültek. Jellemzően a bevételeinknél mindig magasabb a teljesülés, mint a kiadásainknál. Idén a bevételi oldal félévig 76%-ban teljesült, a kiadási oldal pedig 43%-ban. Mindezt tartalmazzák a táblázatok és a szöveges előterjesztés is. Vannak olyan bevételek, melyek már év elején 100%-ban teljesülnek. A kiadásoknál pedig vannak a második félévre áthúzódó tételek. Ebből adódnak az eltérések. Például a beruházásaink a második félévben valósulnak meg. Igyekszünk takarékosan gazdálkodni.

Gáncs István polgármester: Köszönöm. Abszolút takarékos gazdálkodásra intettem a kollégákat, minden területen kivártunk szeptember 15-ig. Ennek a fő oka, hogy megtudjuk lesz-e a helyi iparűzési adó esetében többletünk a tavalyi szeptemberhez képest és lesz-e befizetési kötelezettségünk. Már szinte biztos, hogy nem haladja az idei befizetés a 2025. szeptemberit. Abból a szempontból rossz, hogy alacsonyabb a bevétel, mint a tavalyi, viszont így nem keletkezik befizetési kötelezettségünk az állam felé. Tehát az adózók által befizetett helyi iparűzési adó itt marad az önkormányzatnál. Ebből tudunk több beruházást megvalósítani. A következő hónapban szeretném a testület elé terjeszteni a beruházási lehetőségeket, hogy a képviselő-testület dönthessen, melyek kerüljenek végrehajtásra. Jelenleg 130 millió forint van lekötve és 54 millió forint van a számlákon. Ez még változik, hiszen várunk még bevételeket. Már érkeztek ötletek és javaslatok, hogy milyen beruházásokra lenne szükség. A kiválasztásra kerülő beruházások mind saját forrásból fognak megvalósulni. A tavalyi évben elnyert pályázati pénzekkel elszámoltunk, kivéve a jánosmajori járda felújítására és a felsőtengelici bekötőút felújítására vonatkozó pályázattal nem. 

Köszönöm a kollégák munkáját, hozzáteszem, hogy lesz még feladat bőven idén a megvalósításra váró beruházásokkal. 

Javasolom az önkormányzat 2026. évi I. félévi gazdálkodásáról szóló tájékoztató elfogadását. 
Mivel más kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
83/2026. (IX.15.) számú Képviselő-testületi határozata

Tengelic Község Önkormányzata Képviselő-testülete az Önkormányzat 2026. évi gazdálkodásának I. félévi helyzetéről szóló tájékoztatót elfogadja.
3./ Beszámoló a Tengelici Mézeskalács Óvoda és Mini Bölcsőde 2025/2026. nevelési év tevékenységéről

Előterjesztő: Székely Aranka főigazgató

Gáncs István polgármester: A napirendi ponthoz tartozó anyagot minden testületi tag megkapta. 

Főigazgató asszonyt kérdezem, hogy szeretne-e ehhez a napirendi ponthoz hozzászólni?

Székely Aranka főigazgató: Nem, köszönöm.

Gáncs István polgármester: Amennyiben nincs kérdés, hozzászólás, javasolom a beszámoló elfogadását.

Mivel kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
84/2026. (IX.15.) számú Képviselő-testületi határozata
Tengelic Község Önkormányzata Képviselő-testülete a Tengelici Mézeskalács Óvoda és Mini Bölcsőde 2025/2026. nevelési év tevékenységéről szóló beszámolót az előterjesztés mellékletének megfelelően elfogadja.

Határidő: Közlésre, azonnal

Felelős: polgármester
4./ A Tengelici Mézeskalács Óvoda és Mini Bölcsőde 2026/2027. nevelési év munkatervének véleményezése

Előterjesztő: Székely Aranka főigazgató

Gáncs István polgármester: A napirendi ponthoz tartozó anyagot minden testületi tag megkapta. 

Itt is megkérdezem főigazgató asszonyt, hogy szeretne-e ehhez a napirendi ponthoz hozzászólni?

Székely Aranka főigazgató: Nem, köszönöm.

Gáncs István polgármester: Amennyiben itt sincs kérdés, hozzászólás a képviselők részéról, javasolom a munkaterv elfogadását.

Mivel kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
85/2026. (IX.15.) számú Képviselő-testületi határozata
Tengelic Község Önkormányzata Képviselő-testülete egyetért a Tengelici Mézeskalács Óvoda és Mini Bölcsőde 2026/2027. nevelési évre vonatkozó munkatervében foglaltakkal. 

Határidő: Közlésre, azonnal

Felelős: polgármester
5./ A Tengelici Mézeskalács Óvoda Pedagógiai Programjának módosítása

Előterjesztő: Székely Aranka főigazgató

Gáncs István polgármester: A napirendi ponthoz tartozó anyagot minden testületi tag megkapta. 

Itt megkérem Főigazgató Asszonyt, hogy ismertesse, hogy a Pedagógiai Program milyen módosításokat tartalmaz.

Székely Aranka főigazgató: Egy melléklet került a program mellé, mely az Óvodai fejlesztő programról szól. Több hátrányos helyzetű, illetve halmozottan hátrányos helyzetű gyermek jár az óvodánkba. A jogszabály azt írja elő, hogy a 10%-ot eléri vagy meghaladja a létszámuk, akkor a fejlesztő program alapján még külön kell foglalkozni velük. Külön egyéni fejlesztési tervet kell készíteni a részükre, háromhavonta értékelni kell a teljesítményüket, a szülőkkel és a szakemberekkel is külön kell beszélni a gyermekekről. Mindezek végrehajtására készült el a fejlesztő program. Jelenleg 53 gyermekkel kezdjük a nevelési évet és 6 gyermek hátrányos vagy halmozottan hátrányos helyzetű közülük. Ez nem egyenlő a sajátos nevelési igényű gyermekekkel. A pénzügyi bizottság már döntött az ülésén és javasolják, hogy részükre biztosítva legyenek a gyógypedagógusok. Lehetne átfedés közöttük, de nincsen. A hátrányos helyzet egy gyermekvédelmi kategória, a gyermekvédelmi törvény előírja, hogy milyen körülmények fennállása esetén hátrányos vagy halmozottan hátrányos helyzetű egy gyermek. 

A fejlesztő program megléte azért is fontos, hiszen az érintett pedagógusok esélyteremtési illetményrészre jogosultak, melyet a jogszabály ír elő. Ennek a kifizetéséhez a központi költségvetés támogatást biztosít. Az illetményrész kifizetésének egyik feltétele a fejlesztő program megléte. A program tartalmazza, hogy mi a pedagógusok feladata ezzel kapcsolatban, például, hogy milyen dokumentációt kell vezetni. 

Gáncs István polgármester: Köszönöm. Három kérdést tettem fel ezzel kapcsolatban, melyeket most is felteszek. Meg lesz a gyermeklétszám?

Székely Aranka főigazgató: Az október 1-jei statisztikai létszám számít. 53 gyermekkel indítottuk a nevelési évet, ebből 3 hátrányos és 3 halmozottan hátrányos helyzetű gyermek van, tehát meg van a 10 %. Jegyző asszonynak már jeleztem, hogy az október 1-jét várjuk meg, hátha változik valami. 

Gáncs István polgármester: Az önkormányzatnak ez ellen semmi kifogása nincs, ha az állam finanszírozza az ezzel járó plusz kiadást. Az önkormányzat saját forrásból nem fogja finanszírozni. 

Székely Aranka főigazgató: Az állam finanszírozza teljes mértékben, még a szociális hozzájárulási adót is. 

Gáncs István polgármester: Ebben az esetben maximálisan támogatjuk. A harmadik dolog pedig inkább egy kérés lenne, hogy ahogy a szülőkkel is egyeztetnek háromhavonta, a képviselő-testület is szívesen meghallgatna ezzel kapcsolatban beszámolót, hogy változott-e valami hiszen ez a helyzet senkinek nem jó. Amikor én 20 évvel ezelőtt megkezdtem a polgármesteri munkát talán egy ilyen gyermek sem volt és SNI-s gyermek sem volt. Tudjuk nagyon jól, hogy a hátrányos vagy halmozottan hátrányos helyzetű, valamint az SNI-s gyermekek létszáma nő. Szívesen olvasnám, hogy októbertől jövő júniusig hova jutnak ezekkel a gyermekekkel, hogy lássuk van-e tényleg értelme a programnak. 

Székely Aranka főigazgató: A hátrányos és halmozottan hátrányos helyzetet nem az óvoda állapítja meg, hanem a gyermekvédelmi törvény alapján kerül megállapításra, ahol figyelembe veszik a lakáskörülményeket, a szülők iskolázottságát is. Mi abban tudunk segíteni, hogy a szociális hátrányaikat enyhítsük. Tehát például ide tartozik, hogy meg kell tanítani enni, kezet mosni, asztalnál ülni. Nekünk ilyen eredményességi mutatóink lesznek. 

Gáncs István polgármester: Rendben. Egy kiegészítést tennék, ami nem a napirendi ponthoz tartozik. Nagy valószínűséggel a 2027. évben az oktatási törvény meg fog változni. Nem tudjuk még hogyan, még a kormány előtt vannak a javaslattételek. Arra szeretném felhívni a figyelmet, hogy ne utólag, hanem előre egyeztessenek az iskolával. Nem szeretnénk belelépni abba a csapdába, hogy a saját hibánkból jussunk el egy olyan helyzetbe, ami már utólag nem kezelhető. Nyilván tudják miről beszélek. Az iskola és az óvoda legyen együttműködő. A képviselő-testületnek vagy polgármesternek akkor keljen beavatkozni, ha előre segítségnyújtásként tudunk valamiben segíteni. 

Nekem ez a kérésem. Nem egyszerű a helyzet. Sok változtatást hajt végre a kormány. Azt is tudomásul kell venni, hogy 3200 településből közel 2300 település 5000 fő alatti. Magyarországon sok kis létszámú település van. A változások tekintetében nem az óvodáról beszélek, de az iskolától nem lehet elválasztva kezelni. Úgy gondolom, hogy minden közszolgáltatással rendelkezünk és egy ekkora létszámú településnél mind fizikailag, mind technikailag adott ahhoz, hogy az oktatási és nevelési munka tudjon folytatódni, mind a bölcsődében, az óvodában és az iskolában. Nyilván sokat dolgoznak érte a szakemberek, illetve a feltélekért is sokat dolgoznak. Viszont nagyon drasztikus változások is lehetnek, amit csak utólag tudunk lekövetni. Igazgató úrnak és főigazgató asszonynak is azt tudom mondani, úgy gondolom az első esetleges köznevelési törvény módosításával járó változások, melyek a kisebb településeket érintheti, az minket nem fog érinteni. Úgy vélem megfelelünk bizonyos mutatóknak. Nem hiszem, hogy az ilyen kaliberű, felszereltségű és állapotú települések lesznek a módosítások elszenvedői, de ezt nem tudhatjuk előre. Továbbra is azt mondom, mind a két intézményvezető éles szemmel nézze a híreket, annak érdekében, ha szükséges az önkormányzat tudjon reagálni, ha szükséges. Egyelőre ennyit szerettem volna mondani. Az önkormányzat mindent meg fog tenni úgy, ahogy eddig is. Továbbra is jó fenntartója leszünk az óvodának, de ehhez közös munkára van szükség. Enélkül nem fog működni, a 2027-es év végképp nem. Sok olyan dolog van, ami közbe szólhat. Jelenleg még tárgyalási, egyeztetési fázisban vannak ezek a törvénymódosítások. Akkor fogunk majd tudni erről beszélni, amikor már lesznek kész tények. Amikor én megtudok bármit a két intézménnyel kapcsolatban, akkor úgyis az igazgatók lesznek az elsők, akikkel közölni fogom azt. 

Ennyit szerettem volna elmondani. Kérdés, észrevétel van-e valakinek?

Szijártó József képviselő, tagintézményvezető: Nekem lenne, ahhoz, amit igazgató asszony elmondott. 1992 volt az a dátum, amióta az iskolában ugyanazt a rendszert, amit most az óvoda bevezet, mi már alkalmazzuk. Ezt úgy hívják integrált pedagógiai rendszer. Korábbi időszakokban pályázati forrásból támogatták ezt. Hiszen a hátrányos és halmozottan hátrányos helyzetű gyerekekre külön programot kellett kidolgozni. Ez bizonyos mértékig valamiféle szűrőn ment át, ma már csak úgymond a csontváza él, mindannak, amivel indult a program. Ez a csontváz viszont arra szolgál, hogy minden év elején mi is felmérjük, hogy hány ilyen gyermekünk van. Jelenleg a 123-ból 7, így az iskolában nem éri el a 10 %-ot. Nem is ezért csináljuk, hanem valóban van egy olyanfajta hozadéka a dolognak, hogy azoknál az osztályoknál, ahol ezek a gyermekek vannak ott külön megsegítjük olyannal, hogy ők biztos korrepetáláson, fejlesztő foglalkozásokon, amit egyébként is végzünk, kötelezően részt vesznek. Az mutatja az eredményességét a mi munkánknak, hogy egyetlen egy olyan gyermek volt, aki lemorzsolódott az elmúlt tanév során. Ezt azt jelenti, hogy a lemorzsolódással érintett tanulók közül, akik nem érték el a 3-as tanulmányi átlagot vagy bukásra álltak, a felső tagozatban egyetlen egy gyerek volt. Biztos, hogy ennek az óvodában is lesz hozadéka. Az más kérdés, hogy az óvoda mit tud kimutatni eredményességben. Nyilván ehhez ők is elkészítik az egyéni fejlesztési terveket, amiben leírják az adott gyermeknél mit szeretnének elérni majd félévre vagy év végére. Nálunk háromhavonta történik ennek az ellenőrzése, értékelése. 

Székely Aranka főigazgató: Az óvodában is háromhavonta fog történni. Korábban már volt az óvodában is IPR program. 

Szijártó József képviselő, tagintézményvezető: Ez mindenképpen egy előremutató lépés. A gyermekvédelmi törvény, illetve az új oktatás irányítás is fontosnak tartja, hogy minél inkább menjünk abba az irányba, hogy megalapozott iskolakezdése legyen a gyermeknek. 

Gáncs István polgármester: Köszönjük a tájékoztatást. Javasolom a Pedagógiai Program módosításának elfogadását. 

Mivel más kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
86/2026. (IX.15.) számú Képviselő-testületi határozata
1. Tengelic Község Önkormányzata Képviselő-testülete egyetért a Tengelici Mézeskalács Óvoda és Mini Bölcsőde Pedagógiai Programjának módosításával.

2. A képviselő-testület az 1. pont szerinti dokumentumot 2026. szeptember 16-i hatállyal a csatolt melléklet szerint elfogadja.

Határidő: Közlésre, azonnal

Felelős: polgármester

6./ Óvodába járó SNI-s gyermekek ellátására gyógypedagógusok megbízása

Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden testületi tag megkapta. 

A napirendi pontot a pénzügyi bizottság tárgyalta, hiszen anyagi ráfordítással járnak a megbízások, melyeket elfogadásra javasolt. 

Két gyógypedagógus, illetve egy néptáncoktató megbízásáról van szó. Az egyik gyógypedagógus óradíja emelkedett 5500 Ft-ról 6000 Ft-ra, a másiké 9000 Ft maradt. A néptáncoktató díja is 
5500 Ft-ról 6000 Ft-ra emelkedett. 
Javasolom a gyógypedagógusok, valamint a néptáncoktató foglalkoztatását. 
Mivel kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
87/2026. (IX.15.) számú Képviselő-testületi határozata

1. Tengelic Község Önkormányzata Képviselő-testülete Berenkei Krisztina gyógypedagógust 2026. szeptember 1-től 2027. június 18-ig terjedő határozott időre megbízási szerződés keretében megbízza a Tengelici Mézeskalács Óvoda és Mini Bölcsődében a sajátos nevelési igényű gyermekek ellátására 6.000. Ft/óra díjazás mellett. 

2. A képviselő-testület úgy dönt, hogy a Tengelici Mézeskalács Óvoda és Mini Bölcsődében a sajátos nevelési igényű gyermekek ellátására megbízási szerződést köt Kiss-Soponyai Henriett vállalkozó gyógypedagógussal 2026. szeptember 1-től 2027. június 18-ig terjedő határozott időre, 9.000. Ft/óra megbízási díj ellenében. 

3. A képviselő-testület úgy döntött, hogy a Tengelici Mézeskalács Óvoda és Mini Bölcsődében néptánc oktatásra Csiki Gyulával megbízási szerződést köt 2026. szeptember 1-től 2027. június 18-ig terjedő határozott időre 6.000.-Ft/alkalom megbízási díj ellenében.
4. A Képviselő-testület felhatalmazza Székely Aranka főigazgatót, hogy a gyógypedagógusokkal és a néptánc oktatóval kötendő megbízási szerződéseket aláírja.
     Határidő: Azonnal

     Felelős: polgármester
7./ Tájékoztató a polgármester szabadságáról

Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden testületi tag megkapta. 

Az ütemezéstől eltérően igénybe vett szabadság igénybevételemről a képviselő-testületet tájékoztatnom kell. Ennek megfelelően elkészítésre került a tájékoztatóm, melynek kérem az elfogadását. 
Mivel kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
88/2026. (IX.15.) számú Képviselő-testületi határozata

Tengelic Község Önkormányzata Képviselő-testülete Gáncs István polgármester 2026. június 1. napjától 2026. szeptember 11. napjáig igénybe vett szabadságáról szóló tájékoztatót tudomásul veszi.
8./ Egyebek

Előterjesztő: Gáncs István polgármester

Gáncs István polgármester: Döntést kell hozni a 2027/2028-as tanévre vonatkozó felvételi körzetek tervezetek véleményezése tárgyában. A szokásos eljárásról van szó. 

Igazgató úr szeretne valamit hozzáfűzni?

Szijártó József képviselő, tagintézményvezető: Nem láttam az előterjesztést, de gondolom szokás szerint Tengelic közigazgatási területe a felvételi körzete az iskolánknak. 

Gáncs István polgármester: Így van. A tavalyi évben átkerült az iskola a Szekszárdi Tankerülethez. 
Minden évben meg kell hozni e témában a határozatot.
Tolnai Lászlóné jegyző: Méghozzá kétszer egy évben. 

Gáncs István polgármester: Előzetesen azért nem került kiküldésre az előterjesztés, mert a tegnapi napon érkezett. Viszont október 15-e a véleményezési határidő. 

Javasolom a Tengelici Tagintézmény felvételi körzethatárának a tervezet szerinti elfogadását.
Mivel más kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
89/2026. (IX.15.) számú Képviselő-testületi határozata

Tengelic Község Önkormányzata Képviselő-testülete a Szekszárdi Tankerületi Központ által a 2027/2028. tanévre megállapított, a Szekszárdi Dienes Valéria Általános Iskola Tengelici Tagintézménye felvételi körzethatárának tervezetét elfogadja.

Határidő: 2026. október 15.

Felelős: polgármester
Gáncs István polgármester: Lakossági igény alapján a Szolgáltatóház emelete - ami egy ideje üresen állt kivéve, addig amíg a tűzoltók ott tárolták bizonyos eszközeiket – egy felújításon esett át. Kialakításra került egy férfi-női öltöző is egyben. A leendő fitneszterem aljzat burkolatának felújítása valósult meg. Az emeleten megtalálható férfi és női wc is. A főbejáratnál egy automata beléptető rendszer került kiépítésre. Továbbá sor fog kerülni egy kamerarendszer felszerelésére is. A jövő héten szeretnénk megkezdeni a fitneszgépek beszerzését. Hívtunk egy szakembert, aki segít a gépek kiválasztásában és azok elhelyezésében. Az emeleten még egy társalgót szeretnénk kialakítani. Meglesz a terem nyitvatartási rendje. Lesz egy házirendje, amit be kell majd tartani. Mindenki saját felelősségre tudja majd használni a gépeket, kicsik nagyok egyaránt. Kiskorúak természetesen szülői felügyelettel. Mindezt tartalmazza a házirend. Nem ingyen lehet majd használni, hanem bérleti díjat kell fizetni. 30 napos bérletet szeretnénk alkalmazni, melynek díját 
10 000 Ft/fő összegben szeretnénk meghatározni, melyet a pénzügyi bizottság is támogat. Bármelyik napon lehet majd használni. Amennyiben októberben elkészül, akkor bemutató jelleggel szeretnénk megnyitni, ekkor még nem fog pénzbe kerülni, ingyen lehet majd használni, természetesen a házirendben benne lesz hogyan és miként. Az önkormányzat fogja működtetni és az önkormányzatnál lehet majd kiváltani a bérleti díj megfizetésével a beléptető bilétát. Átruházni másra nem lehet a bilétát, melyet 30 napig lehet majd használni. A bilétát 30 nap letelte után vissza kell adni. Reményeink szerint hivatalosan november 1-jétől nyitna a terem. 21. századi gépekkel lesz felszerelve, mindenkinek jó mozgást és jó egészséget kívánunk a használatához. 

Van-e valakinek kérdése, észrevétele?

Kajsza Béla alpolgármester: A bilétáért kell-e majd kauciót fizetni? 

Gáncs István polgármester: Nem kérünk érte kauciót. A termet is nonprofit módon szeretnénk működtetni. 
Kajsza Béla alpolgármester: Azért kérdezem, mert ebben az esetben a biléták nem biztos, hogy vissza fognak kerülni. 

Tolnai Lászlóné jegyző: Amennyiben nem kerül vissza, akkor utólag kell kifizetni. 

Kajsza Béla alpolgármester: Akkor effektíve ez is ki van dolgozva.  

Gáncs István polgármester: Igen. A házirendet és a használati szerződés tervezetét is megküldjük az előterjesztéssel együtt, bizonyára alpolgármester úr figyelmét elkerülte. Kérem olvassa majd át, ha még lesz kérdése természetesen szívesen válaszolunk. 

Tolnai Lászlóné jegyző: Ha jól emlékszem kártérítésként szerepel az adott dokumentumban. 

Kajsza Béla alpolgármester: Köszönöm a választ. 

Gáncs István polgármester: A pénzügyi bizottsági ülésen felmerült kérdésként, hogy mi lesz, ha károkozás történik. A következő igénybe vevő ezt, ha ilyet észlel jelezheti, majd a kamerafelvételen vissza lehet nézni, hogy ki használta előtte az adott gépet. Természetesen, ha nem szándékos mulasztás miatt nem jelenti valaki az esetet az másik dolog. Amennyiben szándékos a dolog és az kiderül, akkor automatikusan az adott személy a termet tovább nem használhatja. Ez mind le van írva. Előttünk már járnak települések, ahol már működik ilyen terem. Nálunk ez új dolog lesz. 

Az lényeg, hogy nem profitot akarunk termelni, hanem azt szeretnénk, hogy minél többen mozogjanak ősszel és télen is az emberek. Ha ezt elérjük, akkor nyert ügyünk van. Annyit tudok előre elmondani, hogy 5-6 ember fogja tudni egyszerre használni, férfiak és nők egyaránt. A szakemberek azon dolgoznak, hogy minél többféle gépet elhelyezhessünk a közel 50 nm-es teremben. Még egyszer mondom, hogy külön öltözője lesz, külön wc-je és egy társalgója. Utóbbi azért kerül kialakításra, mert hátha valakinek kell várnia, míg valaki befejezi az edzését, akkor leülhet egy kényelmes ülőgarnitúrára. Tusolási lehetőség nem lesz. 

Van-e valakinek még kérdése? Majd időközben a tapasztalok természetesen előkerülnek. 

Aki a 30 napos bérlet 10 000 Ft-ban történő megállapításával egyetért kézfeltartással jelezze. 
Mivel más kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
90/2026. (IX.15.) számú Képviselő-testületi határozata

1. Tengelic Község Önkormányzata Képviselő-testülete a tulajdonában lévő Tengelic, Gindli u. 2. szám alatti Szolgáltatóházban található fitneszterem szolgáltatási díját - 30 napos bérlet ára - 10.000.-Ft/fő összegben állapítja meg 2026. november 1. napjától. 
2. A Képviselő-testület felhatalmazza a Polgármestert a használati szerződések aláírására és a használati díjak beszedésére.
Határidő: Folyamatos
Felelős: Polgármester
Gáncs István polgármester: A márciusi testületi ülésen került elfogadásra az önkormányzat 2026. évi közbeszerzési terve, melyben a KAP pályázat keretén belül megvalósuló felsőtengelici bekötőút aszfaltburkolatának felújítása szerepel. A tervezett eljárás fajtájaként a Kbt. 115.§ szerinti nyílt eljárás került megjelölésre. A tervezett eljárás fajtáját módosítani szükséges a Kbt. 112.§ (1) bekezdés b) pont szerinti eljárásra, tekintettel arra, hogy a beszerzés európai uniós alapokból finanszírozott. Ebben az esetben a Kbt. 115.§ (1) bekezdése nem alkalmazható.

Javasolom a közbeszerzési terv módosításának elfogadását. 
Mivel kérdés, hozzászólás nincs, így a polgármester ismerteti határozati javaslatát, és azt szavazásra bocsátja. A szavazást követően megállapítja, hogy a képviselő-testület 7 igen szavazattal, ellenszavazat és tartózkodás nélkül a következő határozatot hozta: 
Tengelic Község Önkormányzata
91/2026. (IX.15.) számú Képviselő-testületi határozata

1. Tengelic Község Önkormányzata Képviselő-testülete az Önkormányzat 2026. évi Közbeszerzési tervének módosítását az előterjesztés mellékletében foglaltaknak megfelelően jóváhagyja.

2. A Képviselő-testület felkéri Tengelic Község jegyzőjét, hogy a közbeszerzési terv végrehajtásáról gondoskodjon a Közbeszerzési törvény és a Közbeszerzési Szabályzat rendelkezéseinek figyelembevételével.
Határidő: 
2026. december 31.

Felelős:
polgármester
Gáncs István polgármester: Főigazgató asszonynak és a képviselő-társainak mondanám, hogy beszélgettünk a pedagógusok munkáját segítő munkatársak béremeléséről. Megvárjuk az ezzel kapcsolatos jogszabály-tervezetet, amikor ez ismert lesz és látjuk számszerűen az adatokat, akkor mindazt az összeget, amiről beszélgettünk vagy a kormány döntésmechanizmusába becsatoljuk, ha erre nem kerül sor, akkor saját forrásból fogjuk biztosítani a részükre a béremelést. A kormány döntését várjuk meg és utána erre visszatérünk, ez lehet október vagy november is. Ha visszamenő hatállyal kell megállapítani, akkor úgy fogjuk. Ezt üzenem az érintett kollégáknak. Erről tárgyaltunk főigazgató asszonnyal, viszont fontos, hogy a képviselő-testület is tudjon erről.
Csákvári Károly képviselő-társam jelezte, hogy a Csapói-tóval kapcsolatban szeretne felszólalni.

Csákvári Károly képviselő: Köszönöm. A kollégákkal és több falubelivel beszélgettem, hogy tönkremegy a tó, és, hogy ennek ügyében nem tudna-e valamit tenni az önkormányzat falu szinten, úgy ahogy a sportteleppel is. Esetlegesen kerüljön az önkormányzat tulajdonába. Akkor több lehetőség lenne a megmentésére. 

Gáncs István polgármester: Mi lenne a kérés a testület vagy a polgármester felé?

Csákvári Károly képviselő: Készítsünk esetleg a közvélemény kutatást, hogy a falut egyáltalán érdekli-e. Mérjük fel milyen lehetőségei vannak az önkormányzatnak az esetleges megvásárlással kapcsolatban. 
Gáncs István polgármester: Ahhoz, hogy az önkormányzat komolyabban foglalkozzon a tulajdonjog esetleges megszerzésével, meg kell előzze egy felmérés úgy, ahogy a sporttelep esetében is. Civil szervezetekkel, intézményvezetőkkel is egyeztettünk, hogy van-e igény rá. Ha már felvetésre került ez a dolog ki kell dolgozni egy nagyon egyszerű kérdőívet pár kérdéssel. Erre a felszólalásra nem voltam most felkészülve, de a következő testületi ülésre az üggyel kapcsolatban felkészülnék. Ezt le kell szondázni a településen, hiszen ez egy olyan költségvetési kiadás lenne, ami nyilván nem szerepel a költségvetésben. Valószínűleg az idei évben erre keret nem lesz. Viszont fel lehet a témában készülni hasonló ütemezéssel, ahogy a sporttelepen is volt. Így a 2027-es évi költségvetés tárgyalásánál már tudnánk vele foglalkozni. Nyilván a tulajdonosokkal is le kell ülni beszélni. A vételi szándék lehetőségét kell velük közölni, de csak akkor, ha a lakosság túlnyomó része támogatja. Én csak akkor foglalkozom vele, ha megfelelő létszámú aláírás vagy véleménynyilvánítás összejön ez ügyben. Megkérem képviselő urat, hogy a képviselőkkel vegyék ezt fontolóra. Az említett szondázást pedig a településen el kell végezni. Ha mostanában szeretnék, akkor a következő ülésre tudom behozni, ha késbőbbre nyúlik, akkor novemberben. Ha november után lesz, akkor a következő évi költségvetésnél már nem biztos, hogy szóba jöhet, csak a 
2028-nál. Értem a felvetést, hozzám is érkezett jó pár kérdés és észrevétel félévben, egy évben. Ez nem mostani dolog. Annyit tudok mondani, hogy az önkormányzat is tett lépéseket már ez ügyben. Erről a következő ülésen tájékoztatni fogom a képviselőket. A tulajdonosokkal már kezdeményeztünk egyeztetést. Az egyeztetés még nem történt meg, így nem tudok róla beszámolni. Köszönöm az észrevételt. Jegyző asszony és a kollégák szerintem készségesen a rendelkezésre áll, hogy segítségen összeállítani egy kérdőívet. A szondáztatásba munkát kell fektetni, hiszen az embereket meg kell kérdezni. 

Csákvári Károly képviselő: Köszönöm.

Gáncs István polgármester: Én is a felvetést. 

Szeretnék tájékoztatást adni a megyei tűzoltó versenyről, melyet Tengelicen fognak megtartani. A lovasnapon volt itt a megyei parancsnokságról egy szakember. Megtetszett neki a sportpálya és jelezték, hogy itt szeretnék megtartani idén a versenyt, melynek az időpontja pedig most szombat. Reggel 9 órakor lesz a megnyitó és délután 2 óráig tartanak a versenyszámok. Közel 300-350 fő fog részt venni. A verseny plakátja holnap kikerül a közterületekre, megküldjük az intézményeknek. A szülőknek lehet majd ajánlani a programot. Egy gyermeknek egy óriási élmény lesz. Aki tud vegyen részt nézőként. Ezt a versenyt minden évben más településen rendezik meg. Idén alkalmasnak tartották a tengelici sporttelepet, mind a két pályán lesznek versenyszámok. Rengeteg tűzoltóautó és kísérő programok is lesznek. Szerintem egy fantasztikus jó program lesz. 
Be szeretnék arról számolni, hogy megkaptuk a jánosmajori járda felújításához a támogatói nyilatkozatot. Végezhetjük a feladatunkat. A beszerzési eljárás lefolytatását megkezdtük. A héten vissza kell érkezzenek az ajánlatok. Október 23-a a befejezési határideje a projektnek. A kivitelező kiválasztása után megkezdődhet a kivitelezés. A Magyar Falu Program keretében nyertünk támogatást a felújításra. 5 hónapot vártunk a változásbejelentésünk jóváhagyására, mely a múlt héten jött meg. Remélem a következő ülésen már arról fogok tudni beszámolni, hogy a pályázati forrás felhasználásra került. 

A Sport-és rendezvénycsarnok padlóburkolat felújításával kapcsolatosan hivatalos átadót kell tartanunk, ugyanúgy, ahogy a könyvtár esetében is volt. Egy olyan időpontot szeretnék az ünnepélyes átadásra kijelölni, ami jó az óvodásoknak, az iskolásoknak és a kézilabda egyesületnek. Szeretném, ha szeptemberben sor kerülne az átadásra. Közel 20 millió forintos beruházás valósult meg. 

Az Egészségház fűtéskorszerűsítési munkálatai befejeződtek. A napelemes rendszerre vonatkozóan már nincsen szaldós elszámolás ezen épület esetében sem. Így vissza fogunk állni a gázzal történő fűtésre. A tavalyi évben a hivatal épületében már gázzal fűtöttünk. Így teszünk a többi épületünknél is, majd meglátjuk, hogy alakulnak a gázárak. Az Egészségházba korábban az óvodából leszerelt gázkazán került felszerelésre. Most ezt is lecseréltettük és egy új rendszert építtettünk ki. Felkészülten várjuk a telet az Egészségház esetében. 

A napelemek karbantartása folyamatosan megtörténik. Most viszont napelemes rendszerekhez tartozó inverterek karbantartása következik. Ezen munkálatok elvégzésére kértünk árajánlatot, mely alapján megrendeltük a munkák elvégzését. 

Részben már volt szó a korábbi ülésen, hogy több elvégzendő munkára kértünk, illetve folyamatban van árajánlat kérés, melyek alapján eldöntjük majd, hogy melyeket szeretnénk megvalósítani. Szóba került Szőlőhegyen járda, illetve úttest felújítása. Tengelicen a Coop bolt előtti parkoló felújítása, az iskola előtti területen parkoló kialakítása, Schmidt köz burkolat felújítása. Amikor ezekkel kapcsolatban rendelkezem adattal, akkor tájékoztatni fogom a testületet. Anyagiak ismeretében dönt a testület, hogy mi az, amit idén meg tudunk valósítani és mi az, amit majd esetleg jövőre. 

A gyógyszertárral kapcsolatban szeretnék tájékoztatást adni. Az volt beharangozva, hogy október 
1-jétől nyitnak meg az új helyen. Erre biztos nem kerül sor, mert szinkronban újítanak másik három gyógyszertárat is. Ettől függetlenül a bérleti díjat szeptember 1-jétől fizetik. A tervek szerint 
2027. január 1-jétől szeretnének Tengelicen az új helyen kinyitni. Annyi információnk van, hogy a beszerelésre kerülő bútorok egy része már itt van. A meglévő bútorra nem tartanak igényt. Akkor szeretnének majd kinyitni, ha minden teljesen kész lesz. 

Ehhez kapcsolódik a következő bejelentés. A bankautomatát szerettem volna visszahelyeztetni a leendő gyógyszertárhoz, ahol volt is. Sajnos ez fizikailag nem valósítható meg, mert akadály mentesíteni kellene az automatához az utat. A meglévő automatáknál az akadálymentesítés nem kötelező, viszont az új telepítések esetén már igen. A jelenlegi helyén a Szolgáltatóháznál adott az akadálymentesítés. A régi épületnél, ahol volt, az pedig nem. Kint volt a szakember egyeztettünk és nem megoldható az akadálymentesítés ott. Erre tekintettel azt kértem, hogy arculati elemek kerüljenek kihelyezésre egy a központban, illetve egy a Szolgáltatóháznál, hogy tudják az emberek, hogy 0-24 órában igénybe vehető bankautomata található a településen. 
Még olyanra lenne lehetőség több millió forintért, hogy különálló automatát telepítsen másik bank, az MBH Bank nem telepít ilyet. A K&H Banktól kértem erről tájékoztatót, melyet meg is küldtek. Ha esetleg a későbbiekben egy bankváltás esetén van ilyen telepítésére lehetőség. 
Néha probléma, hogy nincs feltöltve pénzzel az automata, de többségében fel van töltve. Ha ez a felmerülő probléma megszűnne, akkor egyelőre jók vagyunk.

A mai napon egyeztettünk jegyző asszonnyal a felsőtengelici út felújításával kapcsolatban a tervezővel, a pályázatíróval és a földmérővel. Most kerül olyan állapotba az anyag, hogy remélem a következő hónapban a közbeszerzés kiírásra kerül. Ehhez az utolsó simítások megvannak. Amennyiben szükséges még valamilyen döntést hozni, akkor ahhoz fogjuk igazítani a következő testületi ülés időpontját.

A polgármester megállapítja, hogy más bejelentés, kérdés nincs. Megköszöni a részvételt és az ülést bezárja. 

